Üksikud vaimud tulevad varem valmis, et vastavalt oma soovile oma füüsilise keha loomisele õige alus panna. Vaimu tahe on väga tugev. Ja tema tugevuseks on armastus, nagu kõik vastupidav sünd ilmas. Kui eelmises elus on vaim väga kannatanud vanemate ükskõiksuse ja armastuse puuduse tõttu, siis nüüd ta tuleb varem ning annab juba ette oma vanematele, kes muidu halvasti elavad, niisuguse armastuse impulsi, et naine ja mees ühinevad oma armastusekires nagu kaks tulekera. Tekkinud armastusesammas jääb igavesti lapse hinge. Elu võib olla väga raske, aga ta läheb kõigest kibestumata läbi ja kõik õnnestub tema käes.